# F91 דודלאנג'

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

F91 דודלאנג' הוא מועדון כדורגל מהעיר דודלאנג', שבדרום לוקסמבורג. איצטדיון הבית של המועדון הוא סטאד יוס נוסבאום ובו 2,600 מושבים.

הקבוצה, שהוקמה בשנת 1991 מאיחוד המועדונים אליאנס דודלאנג', סטאד דודלאנג' וUS דודלאנג' זכתה בחמש אליפויות לוקסמבורג בעונות 2000, 2001, 2002, 2005 ו-2006 והייתה במקום השני בעונות 1999, 2003 ו-2004.

הקבוצה גם זכתה בשני גביעי לוקסמבורג בעונות 2004 ו-2006 והייתה סגנית בעונות 1993, 1994 ו-2002.

## [עריכה] היסטוריה

הקבוצה הוקמה בשנת 1991 משלושה מועדונים בעיר דודלאנג': אליאנס דודלאנג', סטאד דודלאנג' וUS דודלאנג', כל המועדונים האלו היו כבר בעלי אליפויות לוקסמבורג או גביע לוקסמבורג לפני האיחוד. בשנים שלפני האיחוד שלושת המועדונים החלו להתפרק ועל כן נוצר האיחוד במטרה ליצור מסגרת יציבה שתשלב את שלושת המועדונים בתוכה.

שתי הקבוצות החזקות יותר, US דודלאנג' וסטאד דודלאנג' נאבקו על קיומן בליגה הראשונה בעוד שאליאנס דודלאנג' נאבקה על חייה על מנת לא לדת מהליגה השנייה. הקבוצה, שהתחילה את משחקיה בעונת 1991/92 נאלצה להתחיל את משחקיה דווקא בליגה השנייה, על חשבון מקומה של אליאנס דודלאנג'. בעונה שלאחר מכן עלתה הקבוצה לליגה הראשונה והוכחה כקבוצת צמרת לכל דבר, דבר שהתבטא בכך שעד לעונת 1996/97 הייתה הקבוצה תמיד בחלק העליון של הטבלה. לקראת סוף שנות ה-90 הקבוצה השתפרה בהדרגה ושברה את שליטתה המוחלטת של ג'אוניס אסץ' בכך שזכתה באליפות הליגה בעונת 1999/00 בהפרש של 11 נקודות מהמקום השני בליגה. בעונת 2005/06 זכתה הקבוצת בדאבל הראשון של הקבוצה מאז האיחוד.

## [עריכה] הופעות באירופה

הקבוצה השתתפה במספר תחרויות אירופיות, בגביע המחזיקות, בגביע אופ"א ובליגת האלופות.

### [עריכה] גביע המחזיקות

הקבוצה הופיעה לראשונה בגביע המחזיקות בעונת 1993/94 כאשר בשלב ההעפלה הראשון נפגשה הקבוצה עם קבוצת מכבי חיפה הישראלית אך חיפה ניצחה בשני המשחקים בתוצאות 1-0 ו-6-1 ולכן דודלאנג' לא העפילה לסיבוב הראשון.

הפעם הבאה בה הופיעה הקבוצה הייתה עונת 1994/95 בה הפסידה הקבוצה בשלב ההעפלה לפרנסבארוס ההונגרית ולכן לא העפילה גם הפעם לסיבוב הראשון.

### [עריכה] גביע אופ"א

הקבוצה שיחקה רק שלוש פעמים בגביע אופ"א, בפעם הראשונה, בעונת 1999/00 הפסידה הקבוצה בשלב ההעפלה להיידוק ספליט מקרואטיה.

בפעם השנייה בה שיחקה הקבוצה בגביע אופ"א, בעונת 2003/04, הפסידה הקבוצה בשלב ההעפלה לארטמדיה פטרז'לקה הסלובקית ולכן לא העפילה לסיבוב הראשון גם הפעם.

הפעם האחרונה בה הופיעה הקבוצה בגביע אופ"א הייתה בעונת 2004/05, אז הפסידה הקבוצה בשלב הראשון לאף. קיי. אקרנאס הליטאית.

### [עריכה] ליגת האלופות

הקבוצה הופיעה לראשונה בליגת האלופות בעונת 2000/01 אך הפסידה בשלב ההעפלה הראשון ללבסקי סופיה מבולגריה.

הקבוצה הופיעה שנית בליגת האלופות בעונת 2001/02 בו העפילה בו הפסידה בשלב ההעפלה הראשון לסקונטו ריגה הלטבית.

הקבוצה הופיעה בפעם השלישית בליגת האלופות בעונת 2002/03 אז הפסידה בשלב ההעפלה הראשון לאף. קיי. ורדר המקדונית. הקבוצה חזרה לליגת האלופות בעונת 2005/06, אז ניצחה הקבוצה בשלב ההעפלה הראשון את אן. קיי. זרניצקי מוסטאר מבוסניה והרצגובינה אך בשלב ההעפלה השני הפסדיה הקבוצה לראפיד וינה האוסטרית.

בעונת 2006/07 הפסידה הקבוצה בשלב ההעפלה הראשון לאף. קיי. ראבוטניקי המקדונית.

ליגת העל הלוקסמבורגית, עונת 2006/07

דיפרנדג' 03 | F91 דודלאנג' | אטזלה אטלברוק | CS גרבנמאכר | ג'אוניס אסץ' | UN קאריינג 97 | מאמר 32 | מונדרקאנג' | CS פטנג'ה | פרוגרס ניידרקום | ראסינג אף. סי. יוניון לוקסמבורג | סוויפט הספרנג' | ויקטוריה רוספורט | ווילץ 71

מקור: http://he.wikipedia.org../../../f/9/1/F91_%D7%93%D7%95%D7%93%D7%9C%D7%90%D7%A0%D7%92%27.html

קטגוריה: קבוצות כדורגל לוקסמבורגיות

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Français
- Lëtzebuergesch
- Nederlands
- Polski